Fakkel

**Fakkel** (via tysk *Fackel*, fra latin *facula*) er en lyskilde bestående av en brennende trestav, oftest innsatt med tjære, bek, petroleum eller annet emne som brenner lett. Fakler er blitt brukt siden tidenes morgen, siden mennesket begynte å bruke ilden. Fakler er i dag ikke i daglig bruk, men brukes seremonielt, blant annet for demonstrasjoner og den olympiske ild. Det har vært tradisjon å ha fakkeltog i Oslo i forbindelse med feiring av Nobels fredspris.

## Fakkelens konstruksjon

Fakkelens konstruksjon har variert gjennom historien avhengig av fakkelens formål. Fakler ble vanligvis konstruert av en trestav med den ene enden pakket inn i et materiale som var dynket i et brennbart stoff. I USA kan bein fra svartbjørn ha blitt brukt. 

Moderne fakler består av en smal sylinder med flere lag vokset papir med et håndtak av en rundstav av tre nederst. En fakkel av denne type brenner om lag en time avhengig av vindforholdene. Biter av brennende papir kan løsne fra fakkelen, noe som gjør den mest anvendelig på vinterhalvåret. De er en enkel, trygg og relativt billig måte å holde en flamme oppe i en parade eller å gi belysning i enhver feiring etter mørkets frambrudd.

Moderne fakler egnet for sjonglere med er laget av en tre- og metallstav eller bare metallstav med den ene enden pakket inn i en veke som er dynket i en brennbar væske, vanligvis parafin eller lignende. I noen land, særlig Storbritannia og Australia, er betegnelsen *torch* (fakkel) i moderne bruk også betegnelsen på et batteridrevet bærbart lys.

## Symbolisme
Fakkelen er et felles emblem for både opplysning og håp, og dermed løfter Frihetsgudinnen i New Yorks havn, formelt kalt «Liberty Enlightening the World», fakkelen. Kryssede fakler var tegn på sorg som vises på greske og romerske begravelsesmonumenter – en fakkel pekt nedover symboliserer døden, mens en fakkel holdt opp symboliserer livet, sannheten og flammens regenerative (gjenskapende) kraft. Fakkelen er også et symbol brukt av politiske partier, for eksempel av både Labour Party (fra 1918 til 1980) og Det konservative parti (fra 1983 til 2006) i Storbritannia, og av Malta Labour Party. I seglene til skoler på Filippinene symboliserer fakkelen visjonen om utdanning for å gi opplysning til alle elevene.

Fakkelen er også assosiert med trolldomsgudinnen fra gresk mytologi kjent som Hekate i noen kunstverk.

Forbindelsen mellom en fakkel og kjærlighet kan dateres til den greske og romerske tradisjonen med en bryllupsfakkel, tent i brudens ildsted på bryllupsnatten hennes, og deretter brukt til å tenne ildstedet i hennes nye hjem. En slik fakkel er assosiert med den greske ekteskapsguden Hymenaios.

Fakkelen båret i stafett av løpere brukes til å tenne den olympiske ilden som brenner uten avbrudd til slutten av de olympiske leker. Denne tradisjonen med fakler og stafett ble introdusert i sommer-OL 1936 av Carl Diem, formannen for arrangementet, ettersom under varigheten av de antikke olympiske leker i Olympia, ble en hellig flamme brent inne i Heras tempel og holdt i varetekt av henne prestinne.


Main Reading Room. Detail of frieze of winged half figures with torch of learning. Library of Congress Thomas Jefferson Building, Washington, D.C. LCCN2007684396.tif|Detalj av frise av bevingede halvfigurer med læringsfakkel i USAs nasjonalbibliotek (Thomas Jefferson Building), Washington D.C.
George Rennie Cupid Rekindling the Torch of Hymen at the V and A 2008.jpg|Cupid som tenner Hymenaios’ fakkel på nytt, statue av George Rennie
Hymenaios Terme di Nettuno Ostia Antica 2006-09-08.jpg|Hymenaios, ekteskapets gud holder fakkelen, mosaikk,  Latium, Italia
Hécate - Mallarmé.png|Hekate som holder fakkelen, fransk tegning fra 1880


## Se også
* Fakkeltog
* Fyrverkeri

## Referanser


## Eksterne lenker
*